EkBass/fiwiki-20250220-pages-articles huggingface dataset:
L’Oréal

L’Oréal S.A. on maailman suurin kosmetiikka- ja kauneusalan yritys. Sen pääkonttori sijaitsee Clichyssä, Ranskassa. Yrityksen perusti Eugène Schueller vuonna 1909. Nykyään sen toimitusjohtajana toimii Jean-Paul Agon. == Tuotemerkit == L’Oréalin tuotemerkit on jaoteltu päivittäis- (muun muassa L’Oréal Paris, Garnier, Maybelline), kampaamo- (muun muassa Kérastase, L’Oréal Professionnel, Matrix), ylellisyys- (muun muassa Lancôme, Biotherm, Helena Rubinstein, Giorgio Armani, Ralph Lauren, Kiehl’s, Yves Saint Laurent) sekä apteekkituotteisiin (muun muassa Vichy, La Roche-Posay, CeraVe). == Mainonta == L’Oréalin mainosslogan on Because You’re Worth It (). L'Oréal Finlandin silloinen toimitusjohtaja Johan Berg kertoi Yleisradiolle vuonna 2009, että naistenlehdet ovat television ohella yhtiön tuotteiden tärkein viestintäkanava ja että kosmetiikkatuotteista kertominen lehden jutuissa vaikuttaa lehden käyttämiseen L'Oréalin mainosvälineenä. Bergin mukaan L'Oréalin strateginen yhteistyö median kanssa jakautuu neljään osa-alueeseen: perinteiset lehti- ilmoitukset, artikkelia muistuttavat mainokset (advertoriaalit), mainosliitteet sekä yhteistyö toimituksen kanssa. Lisäksi hän mainitsi lukijakilpailut ja tapahtumat. == Lähteet == == Aiheesta muualla == * L’Oréal Group Luokka:CAC 40 -indeksi Luokka:L’Oréalin tuotemerkit Luokka:Kosmetiikka- ja kauneusalan yritykset Luokka:Ranskalaiset pörssiyhtiöt Luokka:Kosmetiikkamerkit Luokka:Euro Stoxx 50 -indeksi
Mustekala (kiinnitysväline)

Mustekala kiinnitystarvikkeena (rinnakkaisnimenä hämähäkki tai hämähäkkiköysi) on joustava nauha, jonka kummassakin päässä on metallikoukku. Mustekalalla voidaan kiinnittää tavaroita esimerkiksi polkupyörän tarakalle. Mustekaloja on saatavilla eri mittaisina aina muutamasta sentistä metritavarana myytävään asti. Niitä on myös metallirenkaan avulla yhdisteltyinä neli- tai kuusihaaraisiksi. Luokka:Kiinnitystarvikkeet
Sokka

Sokka on metallitappi, johon kuuluu sokan paikallaan pysymisen varmistava lukitusmekanismi. Lukitusmekanismi perustuu tavallisesti jouseen tai sokan taivuttamiseen. Sokkia on pinnimäisiä ja rengasmaisia. Sokka asennetaan yleensä akselissa olevaan reikään, jolloin se estää akselin varassa olevia koneenosia luistamasta tai pyörimästä pois akselilta tärinän tai vedon vaikutuksesta. Joissakin tapauksissa sokka toimii itse akselina. Sokalla voidaan lukita myös vipu. Tällaista lukitusta käytetään esimerkiksi käsikranaatissa. Luokka:Kiinnitystarvikkeet
Brigitte Foster-Hylton

Brigitte Ann Foster-Hylton (o.s. Foster, s. 7. marraskuuta 1974 Saint Elizabeth, Jamaika) on jamaikalainen pika-aitajuoksija. Foster-Hylton nousi kansainväliselle huipputasolle verraten vanhalla iällä. 26-vuotiaana vuoden 2000 kesäolympialaisissa Sydneyssä hän oli 100 metrin aitajuoksussa kahdeksas. Vuotta myöhemmin Edmontonin MM-kisoissa hän jäi välieriin. 2002 maailmancupissa Madridissa hän oli toisella sijalla. 2003 Birminghamin MM- hallikisoissa Foster-Hylton oli 60 metrin aidoissa kuudes, ja samana vuonna saavutti ensimmäisen arvokisamitalinsa, hopeisen, Pariisin ulkoratojen MM- kisoista. 2004 Ateenan kesäolympialaisessa hän jäi alkueriin, mutta vuotta myöhemmin Helsingin MM-kisoissa saavutti pronssia. Vuoden 2006 Kansainyhteisön kisoissa Melbournessa hän saavutti kultamitalin ajalla 12,76. Hän voitti matkan myös Amerikan edustajana syyskuussa maailmancupissa Ateenassa. Pekingin olympialaisissa 2008 hän sijoittui kuudenneksi. 2009 Berliinin MM-kisoissa Foster-Hylton voitti 100 metrin aitojen maailmanmestaruuden ajalla 12,51. Kaksi vuotta myöhemmin hän karsiutui Daegun MM-kilpailuiden välierissä. ==Henkilökohtaiset ennätykset== * 100 m: 11,17 (1,8), Havanna, 31. toukokuuta 2003 * 100 m aj.: 12,45 (1,4), Eugene, 24. toukokuuta 2003 ==Lähteet== ==Aiheesta muualla== * Luokka:Jamaikalaiset pika-aitajuoksijat Luokka:Vuonna 1974 syntyneet Luokka:Elävät henkilöt
Makkabilaiskapina

Makkabilaiskapina oli kapina, johon juutalaiset nousivat Palestiinan alueella vuonna 168 eaa., hellenistisellä kaudella, jolloin aluetta hallitsi Aleksanteri Suuren sotapäällikön Seleukos I:n perustama seleukidien dynastia. Raamatun apokryfisen 1. Makkabilaiskirjan mukaan kapina sai alkunsa, kun Mattatias poikineen ei suostunut uhraamaan hallitsijan määräyksestä kreikkalaisille jumalille. Kapina sai nimensä Mattiaan pojan Juudas Makkabilaisen mukaan. Mattatias poikineen vetäytyi vuoristoon ja taisteli seleukideja vastaan. Juudas Makkabi voitti seleukidien Jerusalemissa olleen varusväen. Tämän jälkeen Jerusalemin toinen temppeli vihittiin uudestaan vuonna 165 eaa, minkä muistoksi juutalaiset viettävät hanukka-juhlaa. Taisteluja seleukideja vastaan jatkettiin vuoteen 128 saakka, ja niiden tuloksena muinaisen Israelin kuningaskunnan alueella sijainnut juutalaisvaltio itsenäistyi jälleen.Soisalon-Soininen, s. 164 Myöhemmin, kun Mattatiaan viimeinen poika oli murhattu, hallitsijaksi nousi hänen pojanpoikansa, Hasmonien dynastian aloittanut Johannes Hyrkanos.Soisalon-Soininen,s. 164-165 == Lähteet == Luokka:Antiikki Luokka:Kapinat Luokka:100-luku eaa. Luokka:Israelin historia
Domovoi

Domovoi () on kotihenki slaavilaisessa kansanperinteessä. Ulkonäöltään domovoi muistuttaa menninkäistä tai tonttua. Perinteisesti kullakin talolla sanotaan olevan oma domovoi. Niitä ei yleensä pidetä pahansuopina, vaan talon suojelijoina, jotka auttavat erilaisissa askareissa. Siksi domovoita kohdellaan usein kuin perheenjäsentä, ja sille jätetään lahjaksi ruokaa. Jos perhe joutui muuttamaan, nähtiin erityistä vaivaa, jotta domovoi saataisiin myös muuttamaan uuteen taloon. Jos domovoi jostain syystä pahastui, se saattoi tehdä ilkeitä temppuja talonväelle: siirtää esineitä, rikkoa astioita ja jättää pieniä mutaisia jalanjälkiä. Todella ilkeäksi heittäytyessään domovoin uskottiin tukehduttavan ihmisen tämän nukkuessa (tällä selitettiin myös unihalvaus). Luokka:Slaavilainen mytologia
William Tubman

William Vacanarat Shadrach Tubman (29. marraskuuta 1895 – 23. heinäkuuta 1971 Lontoo) oli Liberian presidentti 27 vuotta vuosina 1944–1971. Tubman syntyi Harperissa, Liberiassa hyvät suhteet omaavaan amerikkalais-liberialaiseen perheeseen ja opiskeli lakia. Hänen isänsä, pastori Alexander Tubman oli armeijan kenraali ja entinen edustajainhuoneen puhemies. Tubman työskenteli opettajana, lakimiehenä, verokerääjänä ja Liberian militiassa, jossa osallistui rangaistussotaretkiin ja kohosi upseeriksi, sekä metodistisaarnaajana. Hänen uransa alkoi, kun Liberian presidentti Charles D.B. King kuuli hänen puhuvan vapaamuurarien tilaisuudessa ja ylisti hänen älyään. Tubman valittiin maan historian nuorimpana edustajana kongressiin jo 1923, mutta hän erosi puolustaakseen maataan Kansainliiton syytöksiltä orjatyövoiman käytöstä. Hänet valittiin uudelleen 1936, mutta hän erosi jo seuraavana vuonna tultuaan nimitetyksi korkeimpaan oikeuteen. Hänet nimitettiin jo vuosisadan hallinneen ainoan laillisen puolueen True Whig Partyn presidenttiehdokkaaksi 1943, ja valinta oli vain muodollisuus. Tubmanin aikana hän maansa kehittyi monin tavoin. Hän modernisoi taloutta ja rohkaisi ulkomaisia investointeja. Tubman julisti sodan Japanille ja natsi-Saksalle, mikä toi maahan Yhdysvaltain lend-lease-apua ja salli Liberian käytön tukikohtana Pohjois-Afrikan sodassa. Liberian Ship Registry perustettiin New Yorkiin jo 1948 entisen Yhdysvaltain ulkoministeri Edward Stettiniuksen avustuksella. Neljässä vuosikymmenessä maasta tuli maailman suurin mukavuuslippumaa.Liberian Ship Registry, Globalsecurity.org. Viitattu 26.10.2014. Julkisia palveluja, koulutusta ja armeijaa kehitettiin ja maassa avattiin maatalousasemia neuvomaan maanviljelyssä. Hän antoi myös naisille ja eri etnisille ryhmille äänioikeuden ja kehitti maan rautakaivoksia. Hän otti antikolonialistisen kannan naapurimaiden itsenäisyyskamppailussa, muttei sallinut Liberian politiikan radikalisoitumista. Tubman oli myös kiistelty hahmo ylenpalttisen elämäntyylinsä johdosta, ja monien mielestä liian sidoksissa Yhdysvaltoihin. Hän otti maansa valuutaksi Yhdysvaltain dollarin ja muutti perustuslakia, joka rajasi presidentin kauden kahdeksaan vuoteen. Tubman selvisi murhayrityksestä 1955 hänen poliittisten vihollistensa yritettyä surmata hänet ja oli presidentinvirassa aina kuolemaansa saakka vuoteen 1971, jolloin hän kuoli lontoolaisessa sairaalassa. Häntä seurasi presidentinvirassa hänen varapresidenttinään vuodesta 1951 toiminut William Tolbert Jr. ==Suomennettu tuotanto== * "Radiopuhe Didho Twesta ja Uudistuspuolueesta". Antologiassa: Afrikka kertoo, toim. Per Wästberg. Helsinki: Tammi 1962 ==Lähteet== ==Aiheesta muualla== * http://www.liberiapastandpresent.org/William%20Tubman.htm Luokka:Liberian presidentit Luokka:Vuonna 1895 syntyneet Luokka:Vuonna 1971 kuolleet Luokka:Liberialaiset vapaamuurarit
Robert (Clermont)

Robert (1256 – 7. helmikuuta 1317) oli Ranskan prinssi ja Clermont-en Bouvaisis’in kreivi. Hänen isänsä oli Ranskan kuningas Ludvig IX Pyhä Ja äitinsä Provencen Marguerite. Hän oli suuren lapsilauman (11.lasta) nuorin poika. Hän sai isältään apanage-läänityksenä Clermon-en-Bouvaisis’n kreivikunnan. Hän avioitui vuonna 1272 Burgundin Beatricen (1257–1310) kanssa. Tämä oli Bourbonin herran Jeanin ainoa lapsi ja siksi kaikkien isänsä läänitysten perillinen. Robert tunnustettiin Bourbonin herraksi vuonna 1283. Hänestä tuli myöhempien Bourbon-sukuisten kuninkaiden, Henrik VI:sta lähtien, kantaisä. Avioliitosta Beatricen kanssa Robertilla oli lapset: *Louis I Ontuva (1279 † 1342), Bourbon’in herttua ja Clermont’in ja Marchen kreivi, *Blanche (1281 † 1304), avioitui vuonna 1303 Auvergnen ja Boulogne kreivin Robert VII:n († 1325) kanssa, *Jean (1283 † 1316), Charolais’n herra, *Marie (1285 † 1372) Poissyn luostarin nunna, *Pierre (1287 † ap.1330), pappi Pariisissa, *Marguerite (1289 † 1309), avioitui vuonna 1308 Namur’n maakreivin Jean I:n (1267 † 1330) kanssa. Luokka:Kuninkaalliset Luokka:Vuonna 1256 syntyneet Luokka:Vuonna 1317 kuolleet
Endokardium

Endokardium (lat. endocardium) eli sydämen sisäkalvo verhoaa sydänlihasta sisäpuolelta. Se on muodostunut sidekudoksesta ja levyepiteelistä. Sydämen läpät ovat endokardiumin poimuja, jonka vuoksi sydämen sisäkalvon tulehdus eli endokardiitti saattaa levitä myös läppiin aiheuttaen läppävikoja. Luokka:Verenkiertoelimistö
Perikardium

Perikardium () eli sydänpussi on kaksilehtinen sidekudospussi, joka verhoaa sydäntä ulkopuolelta. Sydänpussin lehdet vaihtuvat toisikseen suurten verisuonten tyvessä muodostaen umpinaisen pussin. Sen ulompi lehti on kiinnittyneenä sydäntä ympäröiviin kudoksiin ja sisempi lehti on tiiviisti kiinni sydänlihaksessa. Perikardiumin tehtävä on vähentää sydämen sykkiessä syntyvää kitkaa. Sydänpussinontelossa on liukasta nestettä ja sydänpussin lehdet ovat sileitä. Lisäksi ulompi lehti rajoittaa sydämen liiallista venymistä, koska se sisältää inelastista kollageenia. ==Katso myös== * Akuutti sydänpussitulehdus Luokka:Verenkiertoelimistö
Felipe Pedrell

Felipe Pedrell (19. helmikuuta 1841 Tortosa - 19\. elokuuta 1922 Barcelona) oli espanjalainen säveltäjä ja musiikintutkija. Hän omisti elämänsä espanjalaisen koulukunnan musiikille. Hän opetti muun muassa Isaac Albénizia. Pedrell syntyi Tortosassa ja aloitti uransa laulajana kuorossa. Hän voitti 1870-luvuilla oopperoillaan apurahoja, joilla hän pääsi opiskelemaan Roomaan ja Pariisiin. Vuonna 1894 Pedrellistä tuli professori Madridin kuninkaallisessa musiikkikonservatoriossa. Hän kuoli Barcelonassa 1922. Pedrellin tuotantoon kuuluu muun muassa oopperoita. == Lähteet == == Aiheesta muualla == * Luokka:Espanjalaiset säveltäjät Luokka:Vuonna 1841 syntyneet Luokka:Vuonna 1922 kuolleet
Bima

Bima tai BIMA on: * Kaupunki Indonesiassa, katso Bima (kaupunki). * Eräs kieli, katso biman kieli. * British Interactive Media Association
Ranskan Agnes (1260–1325)

Ranskan Agnes (); (1260–1325) oli Kapetingien dynastiaan kuuluva ranskalainen prinsessa. == Suku == Agnès'n vanhemmat olivat Ranskan kuningas Ludvig IX Pyhä ja Marguerite de Provence (1221–1295), joka oli Provencen ja Forcalquierin kreivi Raymond IV Béreangerin ja Beatrice de Savoien tytär. Hän oli heidän nuorin lapsensa. Hänellä oli kymmenen sisarusta, joista Filip III Rohkea (1245–1285) seurasi isäänsä kuninkaana; Isabelle (1242–1271) avioitui Navarran kuningas Thibaud II de Champagnen kanssa; Jean-Tristan (1250–1270) Valois'n ja Neversin kreivi avioitui Burgundin Yolande de Bourgognen kanssa; Blanche (1252–1320) avioitui Kastilian kruununperillisen Ferdinand de La Cerdamin kanssa; Pierre (1251–1284) Alençon ja Perchemin kreivi avioitui Jeanne de Châtillonin kanssa; Marguerite (1254–1271) avioitui Brabantin herttua Jean I:n kanssa ja Robert (1256–1317) Clermont'n kreivi avioitui vuonna Béatrice de Bougognen, Bourbonin herttuattaren kanssa. == Avioliitto ja perilliset == Agnès avioitui vuonna 1279 Burgundin herttua Robert II:n (1272–1306) kanssa. Robert oli myös Thessalonikin nimellinen kuningas. Heille syntyi kymmenen lasta, joista vain kaksi kuoli ennen aikuisikää: *Jean (1279–1283), kuoli 4-vuotiaana *Marguerite (1285), kuoli sylilapsena *Blanche (1288–1348), avioitui noin vuonna 1307 Savoijin kreivin Édouard I Vapaamielisen (1284–1329), kanssa *Marguerite de Bourgogne (1290–1315) avioitui vuonna 1305 Ranskan ja Navarran kuningas Ludvig X:n (1289–1316) kanssa *Jeanne (1293–1348) avioitui vuonna 1313 Filip VI:n (1293–1350) kanssa, joka oli Mainen, Valois’n ja Anjoun kreivi *Hugues V (1294–1315), Burgundin herttua *Eudes IV (1295–1349), Burgundin herttua *Marie (n. 1298), avioitui vuonna 1310 Barin kreivi Édouard I:n kanssa *Louis (1297–1316), Thessalonikin nimellinen kuningas *Robert (1302–1334), avioitui Tonneren kreivitär Jeanne de Chalonin kanssa Luokka:Prinsessat Luokka:Vuonna 1260 syntyneet Luokka:Vuonna 1325 kuolleet
Anselmi

Anselmi on suomalainen miehen etunimi. Anselmi on suomalainen muunnos muinaissaksalaisesta nimestä Anshelm, joka tarkoittaa 'jumalain suojaamaa'. Anshelm-nimen osat merkitsevät 'aasa-jumalia' sekä 'kypärää, suojaa'. Monissa maissa nimi esiintyy muodossa Anselm. Suomessa siitä on käytössä myös lyhyempi muoto Anssi. Anselmi on ollut almanakassa vuodesta 1908 lähtien, sitä ennen se esiintyi Kansanvalistusseuran kalenterissa 1882–1883 muodossa Anselmo. Nimen varhaisin esiintyminen kalenterissa on jo vuodelta 1662 muodossa Anshelm. Nimipäivä on 21. huhtikuuta, Anselm Canterburylaisen muistopäivänä. Vuoden 2019 loppuun mennessä Suomessa on Digi- ja väestötietoviraston tietojen mukaan 3 923 miestä saanut nimekseen Anselm ja 4 655 nimen Anselmi. ==Tunnettuja nimenkantajia== *Anselm Ahlfors, suomalainen painija *Anselm Canterburylainen, Canterburyn arkkipiispa, filosofi ja teologi, pyhimys *Anselm Feuerbach, saksalainen taidemaalari *Anselmi Hirvonen, suomalainen oopperajohtaja *Anselm Hollo, suomalainen runoilija *Anselmi Ilola, suomalainen mäkihyppääjä *Anselm F. Kaste, valokuvaaja ja salatieteilijä *Anselm Kiefer, saksalainen taidemaalari ja kuvanveistäjä *Anselm Knuuttila, suomalainen maastohiihtäjä *Anselmi Nurmela, suomalainen jalkapalloilija *Anselm Pitkäsilta, suomalainen kansanedustaja *Anselm Ranta, suomalainen kauppaneuvos *Anselmi Vanjoki, suomalainen koripalloilija ==Kuvitteellisia Anselmi-nimisiä== *Anselmi, elokuvassa Anselmi – nuori ihmissusi *Anselmi Panda, sarjakuvahahmo *Anselmi Alakelmi, sarjakuvahahmo Hakki Hamsteri -lehdessä *Anselmi "Ami" Vainio (o.s. Rasi), Tuomas Reunasen näyttelemä hahmo Salatut elämät -sarjassa == Lähteet == * ===Viitteet=== Luokka:Etunimet
Kohopaino

Kohopainotekniikka on painomenetelmistä perinteisin. Sen kehitti Johann Gensfleisch zum Gutenberg 1400-luvulla Saksassa. Kohopainotekniikassa väriä luovuttava pinta on muita osia korkeammalla. Kohollaan olevat painopinnat telataan painovärillä ja puristetaan paperille. Tekstin painopinta tehdään joko metallisista irtokirjakkeista käsin latomalla tai latomakoneella, joka luo tekstin riveinä. Kuvat tehdään kuvalaattoina syövyttämällä tai kaivertamalla. Kuvat, tekstit ja ladelman muut osat yhdistetään kehilöksi, joka kiinnitetään painokoneeseen. Painopinta on yleensä metallia, mutta myös puuta on käytetty varsinkin isoissa otsikkokirjasimissa. Nykyisin voidaan käyttää myös muovista tehtyä painopintaa. Offsetpainotekniikka on syrjäyttänyt kohopainotekniikan lähes täysin. Kohopainoa käytetään nykyään lähes pelkästään joissakin erikoistöissä, kuten preeglauksissa, numeroinneissa, sokeapainatuksissa ja kultauksissa. Kohopainotekniikkaa käytettiin Gutenbergin ajoista 1400-luvulta 1970-luvulle asti, jolloin sanomalehdet siirtyivät laajasti käyttämään offsetpainomenetelmää. == Lähteet == *Hendell-Vuorio: Kirja ja kirjapainotaito, Otava 1957, 3. painos Luokka:Kirjapainotaito
Arhippa

Arhippa on suomalainen miehen etunimi. Arhippa on karjalainen muunnos kreikkalaisesta nimestä Arhippos, joka merkitsee 'hevosmiestä, esiratsastajaa'. Nimi on syntynyt ortodoksisen kirkon alueella. Almanakassa Arhippa on ollut vuodesta 1950. Digi- ja väestötietoviraston tietojen mukaan Suomessa on vuoden 2019 loppuun mennessä Arhippa-nimen saanut noin 90 henkilöä. == Tunnettuja Arhippoja == *Arhippa Perttunen (1762–1841), vienankarjalainen runonlaulaja == Lähteet == * === Viitteet === Luokka:Etunimet Luokka:Karjalainen nimistö
Djurgårdens IF FF

Djurgårdens IF Fotbollförening on tukholmalaisen Djurgårdens IF -urheiluseuran jalkapallojaosto. Ruotsin korkeimmalla sarjatasolla Allsvenskanissa pelaava miesten edustusjoukkue on voittanut Ruotsin-mestaruuden 12 kertaa ja cup- mestaruuden viidesti. == Historia == Djurgårdens Idrottsförening perustettiin vuonna 1891, ja jalkapallotoiminta seurassa alkoi kahdeksan vuotta myöhemmin, 1899. Vain viiden vuoden kuluttua tästä, vuonna 1904, joukkue pelasi jo Ruotsin-mestaruusfinaalissa, jossa se kärsi tappion Örgrytelle. Ensimmäisen mestaruutensa Djurgården voitti vuonna 1912 kahden tasapeliin päättyneen loppuottelun toisessa uusintaottelussa. Joukkue voitti mestaruuden myös vuosina 1915, 1917 ja 1920. Allsvenskan käynnistyi vuonna 1924, mutta Djurgården ei siihen päässyt. Vuosina 1924 ja 1944 se kävi pelaamassa yhden kauden liigassa pudotakseen takaisin toiseksi korkeimmalle sarjatasolle. Joukkue pelasi kaksi kautta, 1929 ja 1932, myös kolmanneksi korkeimmalla sarjatasolla. Joukkueen uusi nousukiito alkoi, kun se 1944 vakiinnutti paikkansa korkeimmalla sarjatasolla ja voitti 1950- ja 1960-luvulla Ruotsin- mestaruuden neljästi. 1970-luvulla menestys oli vaatimattomampaa, parhaina saavutuksina sarjassa kaksi kolmossijaa. Vuonna 1981 seura putosi Allsvenskanista, jonne se nousi takaisin vuonna 1986 kahden kauden ajaksi pudotakseen takaisin. Poikkeuksena vaatimattomiin esityksiin oli seuran ensimmäinen Ruotsin cupin voitto vuonna 1990. Edestakainen nousu–putoamisliike jatkui 1990-luvulla, jolloin joukkue putosi ja nousi kolmesti. 2000-luvulle tultaessa joukkue on lähti uuteen nousuun ja saavutti vuosina 2002–2005 sekä kolme liigamestaruutta että kolme cup-voittoa. Kaudella 2009 Djurgården pelasi surkean kauden ja joutui karsimaan sarjapaikastaan. Lopulta DIF sisuuntui ja onnistui säilymään pääsarjassa kukistettuaan Assyriska Föreningenin. Kaudella 2013 Djurgårdens IF kantoi Djurgårdsandanin logoa pelipaidoissa. Djurgården voitti Ruotsin mestaruuden kaudella 2019. == Saavutukset == * Ruotsin- mestaruus 1912, 1915, 1917, 1920, 1954–55, 1959, 1964, 1966, 2002, 2003, 2005, 2019 * Ruotsin cupin voitto 1989–1990, 2002, 2004, 2005, 2018 == Entisiä päävalmentajia == * Hans Backe * Kim Bergstrand * Mark Dempsey * Anders Grönhagen * Per-Mathias Høgmo * Andrée Jeglertz * Kjell Jonevret * Siggi Jónsson * Thomas Lagerlöf * Zoran Lukić * Özcan Melkemichel * Per Olsson * Magnus Pehrsson * Tommy Söderberg * Sören Åkeby == Lähteet == == Aiheesta muualla == * Seuran sivusto * Kannattajien sivusto Luokka:Ruotsalaiset jalkapalloseurat Luokka:Tukholman urheilu
Puhveli

Puhveli on nimitys, jota käytetään eräistä vankkarakenteisista, käyräsarvisista nautaeläimistä. Viitattu 9.6.2016. Sana perustuu pohjimmiltaan kreikan sanaan boúbalos, joka on voinut tarkoittaa myös jonkinlaista antilooppia. Suomeen sana on tullut 1800-luvulla ruotsista. Vielä Carl Heleniuksen sanakirjassa vuodelta 1838 ruotsin buffel-sanan vastineena on suomeksi hiidenhärkä tai hiidenlehmä. == Puhveliksi kutsuttuja nautaeläimiä == * aasianpuhvelit (Bubalus) ** vesipuhveli (Bubalus bubalis) ** kääpiöpuhveli eli anoa (Bubalus depressicornis) * biisoni (Bison bison) * afrikanpuhveli eli kafferipuhveli (Syncerus caffer) ==Lähteet== Luokka:Nautaeläimet
Tenho

Tenho on suomalainen miehen etunimi, joka esiintyy myös sukunimenä. Tenho on lähtöisin suomen kielen sanasta tenho ('viehätys, lumo'), joka on mahdollisesti ollut käytössä jo muinaissuomalaisilla.Lempiäinen 2004, s. 286 Aikaisemmin tenho tarkoitti varsinkin lappalaisten taikuutta, jonka katsottiin lumoavan uhrinsa, ja siten hallitsevan heitä. (katso: lumous) Kansallisromanttisen kauden aikana nimen käyttöä heräteltiin ja sen käyttö yleistyi varsinkin 1920–1950-luvuilla. Almanakkaan nimi kuitenkin pääsi vasta vuonna 1984.Lempiäinen 2004, s. 287Vilkuna 2005, s. 226 Digi- ja väestötietoviraston tietojen mukaan Tenho-nimen on 1900-luvun alusta vuoden 2019 loppuun mennessä saanut 3350 suomalaista miestä. Sukunimenä Tenho on 156 henkilöllä. == Tunnettuja Tenhoja == === Tenho etunimenä === * Tenho Autere (1911–1972), esittelijäneuvos ja kansliapäällikkö * Tenho Olavi ”Olli” Lyytikäinen (1949–1987), poptaiteilija * Tenho Myllymäki (1912–1970), toimittaja, pakinoitsija ja tiedotuspäällikkö * Tenho Salakka (1934–2012), kestävyysjuoksija * Tenho Saurén (1926–2001), näyttelijä * Tenho Talvensaari (s. 1999), voimanostaja === Tenho sukunimenä === * Miro Tenho (s. 1995), jalkapalloilija == Lähteet == * * ===Viitteet=== Luokka:Etunimet
Jarmo Virtanen

Jarmo Virtanen (s. 15. lokakuuta 1963 Siipyy) on suomalainen voimanostaja. Hän voitti yhdeksän maailmanmestaruutta ja kuusi Euroopan-mestaruutta. Virtanen aloitti uransa aikuisten sarjoissa vuonna 1983, jolloin hän voitti MM- pronssia, EM-hopeaa ja SM-kultaa. Seuraavana vuonna saldona oli MM-hopea. Vuonna 1985 Virtanen murtautui voimanoston eliittiin voittamalla maailmanmestaruuden, EM-hopeaa, SM-kultaa, nuorten MM-kultaa, EM-kultaa ja SM- kultaa. Vuosina 1986, 1987 ja 1988 hän voitti MM-kullan, EM-kullan ja SM- kullan. Vuonna 1989 hän saavutti MM-kultaa ja EM-kultaa, ja 1990 hän voitti jälleen MM-, EM- ja SM-kultaa. Sama toistui vuonna 1992. Vuonna 1993 hän voitti maailmanmestaruuden ja Suomen mestaruuden. Vuonna 1994 saavutuksena oli SM-kulta, mutta vuonna 1995 hän voitti yhdeksännen maailmanmestaruutensa ja kymmenennen Suomen-mestaruutensa. Virtasella on edelleen hallussaan Pohjoismaiden ennätykset yhteistuloksessa (870 kg, sarja 82,5 kg, 1993; 807,5 kg, sarja 75 kg, 1988) sekä jalkakyykyssä (337,5 kg, sarja 82,5 kg). Tämän lisäksi hän pitää hallussaan Suomen ennätyksiä yhteistuloksessa (865 kg, sarja 90 kg, 1992) ja jalkakyykyssä (340,5 kg, sarja 90 kg). Hänellä on myös juniorien maastanoston Euroopan ennätys (340 kg, sarja 82,5 kg, 1985). == Lähteet == * Kilpakenttien sankarit, Tammi 1992, s. 62–63 === Viitteet === Luokka:Suomalaiset voimanostajat Luokka:Vuonna 1963 syntyneet Luokka:Elävät henkilöt
Djurgårdens IF

Djurgårdens Idrottsförening on urheiluseura Ruotsin pääkaupungista Tukholmasta. Sillä on toimintaa useissa lajeissa, joissa sen joukkueet ovat Ruotsin huipputasolla. Djurgården perustettiin 12. maaliskuuta vuonna 1891 kahvilassa Alberget-kadulla Tukholma Djurgårdenissa. Alussa seura keskittyi pääasiassa talvilajeihin, yleisurheiluun ja palloilulajeihin, missä seura on myöhemmin yltänyt parhaisiin saavutuksiinsa. Seuran virallinen kannattajaryhmä on Järnkaminerna. ==Lajijaostoja== * Alppihiihto: Djurgårdens IF Slalom * Amerikkalainen jalkapallo: Djurgårdens IF Amerikansk Fotboll * Miesten jalkapallo: Djurgårdens IF FF * Naisten jalkapallo: Djurgården/Älvsjö * Vammaisten jalkapallo: Djurgårdens IF Handikappfotboll * Jääkiekko: Djurgårdens IF Hockey * Jääpallo: Djurgårdens IF Bandyförening * Keilailu: Djurgårdens IF Bowling * Käsipallo: Djurgårdens IF Handboll * Nyrkkeily: Djurgårdens IF Boxning * Paini: Djurgårdens IF Brottning * Pyöräily: Djurgårdens IF Cykel * Pöytätennis: Djurgårdens IF Bordtennis * Salibandy: Djurgårdens IF Innebandy ==Aiheesta muualla== * http://www.difidag.nu/ Luokka:Ruotsalaiset urheiluseurat Luokka:Tukholman urheilu Luokka:Vuonna 1891 perustetut urheiluseurat
Ville Seivo

Ville Seivo (s. 28. kesäkuuta 1978) on suomalainen näyttelijä, joka on tehnyt useita televisiorooleja. Seivo näytteli Tuomo Tervajokea saippuasarjassa Salatut elämät vuosina 2006–2008 ja vieraili sarjassa vielä marraskuussa 2008, helmikuussa 2011 ja marraskuussa 2014. Seivo on esiintynyt myös muissa televisiosarjoissa Uudisraivaaja ja Käenpesä. Lisäksi hän on esiintynyt Jonnan musiikkivideossa ”Sateen jälkeen”. Kesällä 2011 Seivo esiintyi Joensuussa Hasaniemen Teatterissa näytelmässä Rölli ja metsänhenki. Nykyään Seivo toimii Vaasan kaupunginteatterissa kiinnitettynä näyttelijänä. ==Filmografia== ===Televisio=== * Skene – Jokke (2004) * Caasha – Pete (2005) * Laura kaupungissa – kassa (2005) * Sota & rauha – Kommando #2 (2006) * Uudisraivaaja (2006) – Panu (4 jaksoa: Jatkoaika, Valinta, Johtaja ja Erehdys) * Salatut elämät – Tuomo Tervajoki (2006–2008, 2011, 2014) * Käenpesä – Johnny (2007) * Laura kaupungissa – Kassa (2004) * Ihmebantu (2009) * Nymfit – Janos (2014) * Maria Kallio – Joel Peltonen (2021) * Nyrkki – Vihan veljien jäsen (2021) * Helsinki-syndrooma – poliisi (2022) ===Elokuvat=== * Järvi – mies (2006) * Myrsky – poliisi Lumikko (2008) ==Lähteet== * * Pallo * Rölli ja metsänhenki Luokka:Suomalaiset televisionäyttelijät Luokka:Vuonna 1978 syntyneet Luokka:Elävät henkilöt
Miro

Miro on yleensä miehen etunimi. Miro on mahdollisesti lähtöisin Mir-tavulla alkavista tai siihen loppuvista slaavilaisista nimistä, kuten Miroslav ja Vladimir. Sana mir merkitsee 'rauhaa'. Suomeen nimi on tullut joko saksalaiselta tai slaavilaiselta kielialueelta. Mirosta tuli suosikkinimi 1980- ja 1990-luvuilla. Ennen vuotta 1940 nimeä ei Suomessa ollut annettu kenellekään. Almanakassa nimi on ollut vuodesta 2000. Vuoden 2019 loppuun mennessä Digi- ja väestötietoviraston tietojen mukaan Miro-nimen on saanut noin 6 380 henkilöä. Japanissa Miro (hir. みろ, kat.ミロ) on sukupuolineutraali etunimi. ==Tunnettuja Miroja== Listan henkilöt ovat suomalaisia, ellei toisin mainita. *Miro Aaltonen (s. 1993), jääkiekkoilija ja olympiavoittaja *Miro Cerar (s. 1963), Slovenian ent. pääministeri *Miro Haapaniemi (s. 1973), jääkiekkoilija *Miro Heiskanen (s. 1999), jääkiekkoilija *Miro Honkanen, näyttelijä *Miro Hovinen (s. 1992), jääkiekkoilija *Miro Jurić (s. 1972), kroatialainen koripalloilija *Miro Järvenpää (s. 2003), jääkiekkoilija *Miro Kadmiry (s. 1991), amerikkalaisen jalkapallon pelaaja *Miro Karjalainen (s. 1996), jääkiekkoilija *Miro Karppanen (s. 1998), maastohiihtäjä *Miro Keskitalo (s. 1996), jääkiekkoilija *Miro Kocuvan (s. 1971), slovenialainen aitajuoksija *Miro Laitinen (s. 1981), jääkiekkoilija *Miro Laurila (s. 1988), keskimatkojen juoksija *Miro Lehtimäki (s. 1997), jääkiekkoilija *Miro Lehtinen (s. 1990), salibandyn pelaaja *Miro Little (s. 2004), koripalloilija *Miro Lopperi (s. 1992), näyttelijä *Miro Markkula (s. 2001), jääkiekkoilija *Miro Marttila (s. 1987), pesäpalloilija *Miro Mäkinen (s. 1996), jääkiekkoilija *Miro Määttänen (s. 1996), lentopalloilija ja keihäänheittäjä *Miro Nalli (s. 1999), suomalainen jääkiekkoilija *Miro Palokallio (s. 1993), laulaja, lauluntekijä, kitaristi ja valokuvaaja *Miro Rahkola (s. 1988), jääkiekkoilija *Miro Rastas (s. 1997), korkeushyppääjä *Miro Ruokonen (s. 1996), jääkiekkoilija *Miro-Pekka Saarelainen (s. 1994), jääkiekkoilija *Miro Tauslahti (s. 2004), jääkiekkoilija *Miro Tenho (s. 1995), jalkapalloilija *Miro Väänänen (s. 1998), suomalainen jääkiekkoilija *Miro, Miroslav Kostadinov (s. 1976), bulgarialainen laulaja ==Kuvitteellisia Miroja== *Miro Holm, henkilö televisiosarjassa Salatut elämät * Prinssi Miro, Leena Erkkilän samannimisen lastenkirjan hahmo ==Miro tai Miró sukunimenä== Miro ja Miró ovat espanjalaisia sukunimiä, joista jompikumpi on muun muassa seuraavilla henkilöillä: *Henri Miro (1879–1950), kanadalainen säveltäjä ja kapellimestari *Joan Miró (1893–1983), katalonialainen taidemaalari, kuvanveistäjä ja keraamikko *Kira Miró (s. 1980), espanjalainen näyttelijätär *Sergio López Miró (s. 1968), espanjalainen uimari. Fundació Joan Miró on taidemuseo Barcelonassa. == Lähteet == * ===Viitteet=== Luokka:Etunimet
Carmen Kass

Carmen Kass (s. 14. syyskuuta 1978 Tallinna) on virolainen huippumalli. Hän syntyi Tallinnassa ja kasvoi Paidessa, Järvamaalla. Hänen mallinuransa alkoi, kun italialainen muotiagentti huomasi hänet Tallinnan Kaubamajan kosmetiikkaosastolla. Kass lähtikin Milanoon mallintöiden perässä, edustaen pientä Baltic Models -muotitoimistoa. Milanossa ei kuitenkaan hänelle tullut merkittävää menestystä, joten hän lähti 18-vuotiaana Pariisiin, jossa tie menestykseen vihdoin aukesi. Hän on Pariisiin muuton jälkeen poseerannut lukuisten lehtien kansikuvissa, muun muassa ranskalaisessa ja yhdysvaltalaisessa Voguessa ja Ellessä. Kass on myös esiintynyt catwalkeilla Chanelin, Dolce & Gabbanan, Ralph Laurenin ja useiden muiden, lähes kaikkien tärkeimpien ja suurimpien muotitalojen luomuksissa, ja lukemattomien mainoskampanjoiden kasvona. == Politiikka == Huhtikuussa 2004 Kass liittyi virolaiseen Res Publica -puolueeseen, ja pyrki sen listoilta Euroopan parlamenttiin sen jälkeen, kun hänen kotimaansa Viro oli liittynyt Euroopan unioniin toukokuussa 2004. Hän keräsi noin 2000 ääntä, mikä ei ollut riittävä määrä, jotta hän olisi päässyt parlamenttiin. == Näyttelijänä == Vuonna 2004 Kass näytteli virolaisessa elokuvassa Täna öösel me ei maga (Tänä yönä emme nuku), jossa yhtenä vastanäyttelijänään näytteli Peter Franzén. == Shakki == Carmen Kass on toiminut Viron shakkiliiton puheenjohtajana. Hän erosi tehtävästä seitsemän vuotta siinä oltuaan vuonna 2011. == Lähteet == == Aiheesta muualla == *Carmen Kassin profiili Fashion Model Directory -sivustolla * *Eesti Maleliidu nõukogu Luokka:Res Publican poliitikot Luokka:Virolaiset mallit Luokka:Virolaiset näyttelijät Luokka:Vuonna 1978 syntyneet Luokka:Elävät henkilöt
Blue Note Records

Blue Note on jazzmusiikkiin erikoistunut levy-yhtiö, joka perustettiin vuonna 1939 ja jota yhtiökumppanukset, musiikkituottaja Alfred Lion ja valokuvaaja, toimitusjohtaja Francis Wolff, johtivat vuosien ajan. Blue Note on tunnetuin lukuisista hard bop -jazztyylin levyjen julkaisuista. Sitä pidetään 1900-luvun tunnetuimpana jazzia julkaisseista levy-yhtiöistä: sille oli ominaista laatu, tyyli ja ajan paras musiikki. Juuri Lionin ja Wolffin aika oli yhtiön kultakautta. Nykyisin se on osa EMI-yhtiöitä. Tammikuussa 2012 levy-yhtiön uudeksi johtajaksi nimettiin Don Was. Blue Notelle ovat levyttäneet muun muassa Horace Silver, Jimmy Smith ja Art Blakey. Suomalaisista jazzyhtyeistä levymerkille ovat päässeet U-Street All Stars, SlowHill, Trio Töykeät, Anna- Mari Kähärä ja Dallapé. Wolff kuvasi yhtiön levyjen kannet viidentoista vuoden ajan, ja näistä kuvista syntyi paitsi Wolffin taidon, myös muusikkojen nimien ansiosta modernin jazzin kuvakieli. Wolffin kuvia oli talvella 2009–2010 esillä Berliinin juutalaismuseossa. Näyttelyyn liittyy kirja Blue Note Photography (kustantaja Jazzprezzo). Nimi Blue Note viittaa mollipentatoniseen blues-asteikkoon, jossa on vähennetty kvintti. Blue note eli sininen sävel on mikrointervalli, joka sijaitsee molli- ja duurinuotin välissä, esimerkiksi 5b ja 5, jolloin intervalli jää normaalissa virityksessä tasavireisen soittimen ulottumattomiin. Poikkeuksena kitara, jolla blue note voidaan soittaa kieltä venyttämällä, blue note -nuottien kohdalla.Ville-Pekka Pulkkinen, Jazz ja improvisoinnin opettaminen koulusoittimilla == Lähteet == == Aiheesta muualla == * Blue Note Recordsin kotisivut Luokka:Jazz Luokka:Yhdysvaltalaiset levy- yhtiöt
Offsetpaino

Offsetpainotekniikka on nykyisin käytetyin painomenetelmä. Offsetpainotekniikka on laakapainomenetelmä, jossa painava ja ei-painava pinta ovat samalla tasolla. Offset-menetelmä kehittyi kivipainosta 1900-luvun alussa. ==Periaate== Offsetpainomenetelmä perustuu rasvan ja veden hylkimisille. Painolevyllä väriä vastaanottavat kohdat hylkivät vettä ja väriä luovuttamattomat kohdat ottavat vastaan veden. Koska painoväri on rasvaista, se tarttuu vain väriä vastaanottaviin kohtiin. Painettava kuva ei siirry suoraan painolevyltä paperille, vaan ensin käänteisenä kumisylinterin pinnalle ja siitä oikein päin paperille. Tästä tulee menetelmän englanninkielinen nimitys offset, ’siirtymä’. ==Painotapahtuma== Painotapahtuma offsetpainomenetelmässä: # kostutustelat kostuttavat painolevyn pinnan ja samalla väritelat levittävät värin painolevylle # kostutusvesi tarttuu ei- painaville pinnoille ja painoväri painaville alueille # painoväri siirtyy painolevyltä kumisylinterille # paperi kulkee kumisylinterin ja vastasylinterin välistä jolloin väri siirtyy painopaperille. ==Sanomalehtipaino== Väri kiinnittyy paperiin yksinkertaisimmillaan imeytymällä sen huokoiseen pintaan ("coldset" tai "non-heatset" offset). Tämä menetelmä on edullisin ja sopii päällystämättömille papereille. Sitä käytetään yleensä sanomalehtiä painettaessa. Paperiradan päässä ei ole kuivausuunia, joka kuivattaisi painetun paperipinnan. ==Lehtipaino== Pyrittäessä parempaan painojälkeen tai käytettäessä päällystettyä paperia on värin kiinnittyminen varmistettava kuivattamalla se lämmittämällä ("heatset" offset). Painokoneesta, jonka paperiradassa on painosylinterien jälkeen kuivatusyksikkö, käytetään englanninkielistä nimitystä "heatset web offset" (HSWO). Jos kuivatusyksikkö puuttuu, vastaava nimitys on "coldset web offset" (CSWO). ==Lähteet== == Aiheesta muualla == Luokka:Kirjapainotaito
Teemu Heino

Teemu Heino (s. 15. joulukuuta 1976 Kokemäki) on suomalainen taekwondo- urheilija. Hän kilpaili kansainvälisesti raskaassa sarjassa (+87 kg, olympiakisoissa +80 kg). Heino on edustanut Suomea Ateenan olympiakisoissa 2004, 10 kertaa joka toinen vuosi järjestettävissä maailmanmestaruuskilpailuissa ja 13 kertaa euroopanmestaruuskilpailuissa. Heino oli ensimmäinen kymmenet ottelun MM-kisat kilpailut taekwondoin maailmassa. Heinon kasvattajaseura on Kokemäen Taekwondo. Myöhemmin hän on edustanut perustamaansa Taekwondourheilijat 2011 -seuraa, jonka puheenjohtajana hän on seuran perustamisesta lähtien toiminut. Kansainvälisen, puolueettoman Taekwondodata-rankingjärjestelmän mukaan Heino on suomalaisten urheilijoiden urarankingin kärjessä. Vaikka kansainvälinen ura on loppunut, Heino kilpailee edelleen kansallisella tasolla ja voitti 21:nnen suomenmestaruutensa Joensuussa järjestetyissä SM-kilpailuissa keväällä 2020. == Saavutukset == * 22 aikuisten suomenmestaruutta vuosilta 1994–2021 * Juniorien EM-pronssia (Bukarest, 1994) * EM-pronssia 2000 (Patra, Kreikka) * EM-pronssia 2002 (Samsun, Turkki) * Ateenan olympialaisissa 2004 sijoitus 9.–16. * EM-hopea 2005 (Riika, Latvia) == Muuta == Heino on ollut aktiivinen urheiluvaikuttaja myös kilpakenttien ulkopuolella. Hänen valmennettavansa Jenna Partanen on voittanut alle 21-vuotiaiden EM-pronssia ja kilpailee nykyään aikuisten huipputasolla alle 67 kilon painoluokassa. Heino on toiminut muun muassa seuraavissa urheiluun liittyvissä luottamustoimissa: * Suomen Olympiakomitean urheilijavaliokunnan puheenjohtaja 2004–2008, jäsen vuodesta 2008 * Euroopan Olympiakomiteoiden urheilijavaliokunnan jäsen 2005–2009 * Taekwondourheilijat 2011 ry:n Puheenjohtaja vuodesta 2011 * Pääkaupunkiseudun Urheiluakatemian hallituksen urheilijajäsen 2012–2014 * Pääkaupunkiseudun Urheiluakatemian valtuuskunnan urheilijajäsen 2015–2017 * Pääkaupunkiseudun Urheiluakatemian hallintoneuvoston jäsen vuodesta 2018(VPJ 2020 – ) * Tapanilan Urheilutalosäätiön hallituksen jäsen vuodesta 2018 == Lähteet== ==Aiheesta muualla== * Teemu Heinon perustama taekwondoseura: Taekwondourheilijat 2011 ry * Teemu Heinon uraa podcast-muodossa kerrottuna Luokka:Suomalaiset taekwondoinit Luokka:Vuonna 1976 syntyneet Luokka:Elävät henkilöt
Jemina

Jemina on naisen etunimi. Jemina on muunnos hepreankielisestä nimestä Jemima, joka merkitsee kyyhkystä. Vanhassa testamentissa Jemima mainitaan Jobin tyttären nimenä. Nimi oli Suomessa harvinaisena käytössä jo 1900-luvun alussa, mutta se yleistyi vasta 1980-luvulla. Almanakkaan se otettiin vuonna 2000, ja Jeminan nimipäivä on 2. helmikuuta. Samana päivänä on myös Aamun ja Lumin nimipäivä. Vuoden 2019 loppuun mennessä Digi- ja väestötietoviraston tietojen mukaan 3 465 naista on saanut nimekseen Jemina. == Nimen kantajia == * Jemina Bergh, "Mimmi Bergh" (1845–1932), suomalainen kirjailija ja tyttökoulun lehtori * Jemina Jokisalo, suomalainen televisiokäsikirjoittaja * Jemina Sillanpää (s. 1982), suomalainen näyttelijä ja muusikko * Jemina Staalo (s. 1969), suomalainen kirjailija * Jemina Vainionperä (s. 2000), suomalainen pesäpalloilija == Lähteet == * * ===Viitteet=== Luokka:Etunimet
Itsehillintä

Itsehillintä tarkoittaa tunteidensa ja tekojensa hallitsemista ja tyynenä pysymistä. Perinteisiä keinoja itsehillinnän pitämiseksi on kymmeneen laskeminen tai tilanteesta poistuminen. Samuraikulttuurissa itsehillintä on melko tärkeässä asemassa. Perinteisesti itsehillinnän tutkimus on määritellyt itsehillinnän sen kautta, kuinka paljon tahdonvoimaa ihmisellä on vastustaa houkutuksia. Uudemmat tutkimukset eivät kuitenkaan välttämättä päädy samaan lopputulokseen. Joidenkin tutkimusten mukaan sellaiset henkilöt, joilla on omasta mielestään hyvä itsehillintä, saattavat pitää sellaisista aktiviteeteista, joiden tekeminen vaatisi muilta tahdonvoimaa. Tällaisia asioita ovat esimerkiksi kuntoilu, opiskelu tai terveellisten ruokien suosiminen. Toisaalta heillä saattaa olla arjessaan enemmän sellaisia rutiineja, joiden avulla he eivät alun alkaenkaan joudu tekemään niin paljon itsehillintää vaativia valintoja. == Katso myös == * Apatheia ==Lähteet== Luokka:Hyveet Luokka:Sosiaalipsykologia
Seal

Seal (oik. Seal Henry Olusegun Olumide Adelo Samuel, s. 19. helmikuuta 1963 Lontoo) on brittiläinen soul-laulaja. ==Elämä ja ura== Seal syntyi Lontoon Paddingtonissa. Hänen vanhempansa olivat brasilialaissyntyinen Francis Samuel ja nigerialaissyntyinen Adebisi Samuel. Hän opiskeli arkkitehtuuria ja konetekniikkaa. Vuonna 1990 Seal oli vierailevana artistina Adamskin singlellä ”Killer”, joka nousi Britanniassa listaykköseksi. Seal sai pian levytyssopimuksen ZTT Recordsilta. Vuonna 1991 ilmestyi hänen ensimmäinen albuminsa, Seal. Vuonna 2002 Seal teki yhdessä Santanan kanssa kappaleen ”You Are My Kind”, joka julkaistiin albumilla Shaman. Syyskuussa 2010 Anna Eriksson ilmoitti tekevänsä Sealin kanssa kappaleen yhdessä. Kyseinen kappale, ”You Get Me”, julkaistiin Seal 6: Commitment -albumilla.Utula, Katri: Nova: Anna Eriksson ja amerikkalaislaulaja Seal tekivät yllätysdueton! Ilta-Sanomat. 20.9.2010. ==Perhe== Seal on ollut naimisissa saksalaisen huippumallin Heidi Klumin kanssa. He ovat vuonna 2012 ilmoittaneet eroavansa. Heillä on liitostaan kolme yhteistä lasta: vuosina 2005 ja 2006 syntyneet pojat sekä vuonna 2009 syntynyt tytär. Perheeseen kuuluu myös Klumin tytär Leni (s. 2004). ==Sairaus== Sealin kasvot ovat tyypillinen esimerkki ihon punahukan (Discoid lupus erythematosus - DLE) aiheuttamista arvista. Seal on kertonut haastatteluissa, että tauti iski häneen teini-iässä. Se ei ainoastaan aiheuttanut kasvojen arpia, mutta myös vaikutti päänahassa aiheuttaen hiusten lähdön. Laulajan tila on kuitenkin pysynyt vakaana jo vuosia.Seal Lupus-lipun kanssaGoogle Books: Kuuluisuuksia, jotka ylittäneet vaikeuksia, Jet, June 10, 1996 == Diskografia == * Seal (1991) * Seal II (1994) * Human Being (1998) * Seal IV (2003) * Best 1991-2004 (2004) * Live in Paris (2005) * One Night to Remember (2006) * System (2007) * Soul (2008) * Commitment (2010) * Soul 2 (2011) * 7 (2015) * Standards (2017) ==Lähteet== == Aiheesta muualla == * Viralliset kotisivut * Luokka:Brittiläiset laulajat Luokka:Grammy-palkinnon saajat Luokka:Vuonna 1963 syntyneet Luokka:Elävät henkilöt Luokka:Seulonnan keskeiset artikkelit
Petserin luostari

Petserin luostari (, Pskovo-Petšerski Svjato-Uspenski monastyr; myös lyhyemmin , ) sijaitsee Länsi-Venäjällä Pihkovan alueella Petserin kaupungissa, 50 km Pihkovasta länteen, vain muutama kilometri Viron rajalta. Munkkiluostari on toiminut yhtäjaksoisesti yli 500 vuotta, perustamisestaan tähän päivään asti. Se oli yksi harvoista Neuvostoliitossa toimintaansa jatkaneista luostareista. Luostari perustettiin keskelle setukaisten asuinaluetta. Jo 1400-luvun puolivälissä alueella oli erakkomunkkien kaivamia hiekkaluolia, joiden mukaan kaupunkikin on saanut nimensä (vanhassa venäjän kielessä petšera merkitsi luolaa). Luostarin perustajana pidetään Tartosta itään paennutta pappi Ioann Šestnikia, joka 1473 vihki käyttöön ensimmäisen Neitsyt Marian kuolonuneen nukkumisen luolakirkon. Nykyinen samalla paikalla oleva saman niminen sipulikirkko on 1700-luvulta. Liiviläiset tuhosivat pian luostarin, mutta se rakennettiin uudelleen 1519. Luostarin kupeeseen kasvoi kylä (posad), ja 1550–1560-luvuilla luostarin ja kylän suojaksi rakennettiin kivimuuri torneineen. 1500-luku oli luostarin kukoistusaikaa, uusia kirkkoja rakennettiin ja siellä toimi pari sataa munkkia. Siitä kehittyi myös tärkeä Venäjän länsirajan puolustuslinnake, joka Liivinmaan sodassa 1581–1582 kesti Puola-Liettuan kuninkaan Stefan Báthoryn armeijan piirityksen. Vuosina 1611–1616 luostari torjui Puolan armeijan sekä Kustaa II Aadolfin johtaman Ruotsin armeijan hyökkäykset. Suuren Pohjan sodan (1700–1721) alussa Pietari Suuri vahvisti linnoitusta, ja tämän sodan jälkeen luostari menetti sotilaallisen merkityksensä. Tarton rauhan jälkeisinä vuosina 1920–1944 luostari sijaitsi Viron alueella. Petserin munkkiluostarin toiminta voi näin jatkua keskeytyksettä Venäjän vallankumousta seuranneiden myllerysten aikana, toisin kuin useimpien muiden venäläisten luostareiden. Toisen maailmansodan jälkeen alue siirtyi takaisin Venäjälle. Luostaria restauroitiin voimakkaasti jo neuvostovallan aikana 1960-luvulta lähtien. Luostarissa on nykyään 10 kirkkoa, joista kolme sijaitsee luolissa. Se toimii vireästi sekä hengellisenä keskuksena noin 80 munkin voimin että matkailukohteena. ==Lähteet== ==Aiheesta muualla== * Luostarin omat sivut * Helsingin Sanomat, Meno-Paluu 2005: Ortodoksinen Petser kesti neuvostoajan * Pihkovan alueen sivut * Petseri klooster: ennesõjaaegse Eesti maakonnalinna pärl * Kerttu Linnamaa : Petserin luolaluostari Kaakkois-Virossa, Helsingin Sanomat, 12.12.1937, nro 335, s. 37, Kansalliskirjaston digitaaliset aineistot Luokka:Venäjän luostarit Luokka:Ortodoksiset luostarit Luokka:Pihkovan alue
The 1st Album

The 1st Album on Modern Talkingin ensimmäinen albumi vuodelta 1985. Levy menestyi erittäin hyvin, ja se meni listaykköseksi Saksassa, Turkissa, Israelissa, Suomessa, sekä Itävallassa. Sveitsin ja Belgian listoilla levy sijoittui toiseksi. ==Kappalelista== Kaikki kappaleet kirjoittanut Dieter Bohlen, ellei toisin mainittu. # # # # # # (Säv. Bohlen, san. Bohlen / Mary Applegate) # # # ==Lähteet== *http://www.bohlenworld.de/modern_talking/diskografie/cgi- bin/index2.cgi?action=the_first_album Luokka:Vuoden 1985 esikoisalbumit Luokka:Modern Talkingin albumit
GAIS

Göteborgs Atlet- och Idrottssällskap, yleensä vain GAIS, on vuonna 1894 perustettu urheiluseura Göteborgista, Ruotsista. Sillä on toimintaa miesten jalkapallossa ja jääpallossa. Vuoteen 1992 saakka seuralla oli myös naisjalkapallojaosto ja vuosina 1954—1968 jääkiekkojaosto. == Jalkapallo == GAIS:n miesten jalkapallojoukkueen menestyksekkäimmät vuodet ajoittuivat vuosisadan alkupuolelle. Se voitti Ruotsin mestaruuden vuosina 1919, 1922, 1931 ja 1954, ja Ruotsin Cupin vuonna 1942. Sittemmin joukkueen esitykset eivät ole yltäneet entisten vuosien tasolle. Kuitenkin kaudella 2006 joukkue pelasi korkeimmalla sarjatasolla Allsvenskanissa ensimmäisen kerran sitten vuoden 2000. Kaikkiaan joukkue on historiansa aikana pelannut Allsvenskanissa 47 kautta ja toiseksi korkeimmalla sarjatasolla 28 kautta. === Saavutuksia === * Ruotsin mestaruus 1919, 1922, 1931, 1954 * Ruotsin Cupin voitto 1942 == Lähteet == == Aiheesta muualla == * GAIS jalkapallo * Makrillarna , kannattajien sivu Luokka:Ruotsalaiset jalkapalloseurat Luokka:Göteborgin urheilu Luokka:Vuonna 1894 perustetut urheiluseurat
Let’s Talk About Love (Modern Talking)

Let`s Talk About Love on Modern Talkingin toinen albumi. Se pärjäsi hyvin listoilla, sillä se nousi ensimmäiseksi sijalle Turkissa ja Sveitsissä. Saksassa albumi nousi toiseksi, kolmanneksi se meni Norjassa. Se sisältää tunnetut kappaleet "Cheri Cheri Lady" ja "Heaven Will Know".http://www.bohlenworld.de/discography/disc/15 Bohlenworld.de diskografia ==Kappaleluettelo== # "Cheri Cheri Lady" – 3:51 # "With A Little Love" – 3:38 # "Wild Wild Water" – 4:22 # "You're The Lady Of My Heart" – 3:23 # "Just Like An Angel" – 3:19 # "Heaven Will Know" – 4:06 # "Love Don't Live Here Anymore" – 4:26 # "Why Did You Do It Just Tonight" – 4:27 # "Don't Give Up" – 3:24 # "Let's Talk About Love" – 3:53 ==Lähteet== Luokka:Vuoden 1985 albumit Luokka:Modern Talkingin albumit
Kaino

Kaino on suomalainen etunimi. Sitä käytetään sekä naisen että miehen nimenä. Helmikuuhun 2025 mennessä Kaino-nimen on Digi- ja väestötietoviraston tietojen mukaan saanut noin 5%nbsp;765 henkilöä, joista 3 080 on miehiä ja noin 2 685 naisia. Valtaosa Kaino-nimisistä on syntynyt 1900-luvun alkupuolella. Kaino on suomalaisuuskauden alussa suosioon nousseita etunimiä. Se juontuu suomen kielen sanasta kaino ('ujo, arka'). Kaino esiintyi ensimmäisen kerran ristimänimenä 1850-luvulla ja pääsi almanakkaan vuonna 1908\. Kainon nimipäivä oli vuoteen 1928 asti 27. syyskuuta. Vuodesta 1929 se on ollut nykyisellä paikallaan 18. helmikuuta. Kaino on ollut Suomessa tavallisin sekä pojille että tytöille annettu nimi. Vuoden 1946 etunimilailla yritettiin poistaa sukupuolikahtalaisuus monien nimien kohdalta, ja muun muassa Kaino merkittiin naisennimeksi, mutta sen jälkeenkin nimeä on annettu sekä pojille että tytöille, joskin se on 1960-luvulla tai myöhemmin syntyneillä varsin harvinainen. Esimerkiksi vuosina 2000–2009 se annettiin 19 pojalle ja 17 tytölle, vuosina 2010-2019 taas 45 pojalle ja 25 tytölle. == Tunnettuja Kainoja == * Kaino Dahl (1913–1997), kaupunginjohtaja ja kaupunkineuvos * Kaino Haapanen (1911–1986), SKDL:n kansanedustaja * Kaino Laukola (1890–1968), tykistön majuri ja kirurgian erikoislääkäri * Kaino Lempinen (1921–2003), voimistelija ja olympiamitalisti * Kaino Niemeläinen (1888–1977), jääkärieverstiluutnantti * Kaino Oksanen (1884–1966), opettaja, meteorologi ja Kokoomuksen kansanedustaja * Kaino Ranén, Koo Reiman (1938–2018), ruotsinsuomalainen kirjailija * Kaino Vakkuri, Kai Armas Vakkuri (1914–1978), puutarhuri, yrittäjä, järjestö- ja yritysjohtaja ja kauppaneuvos == Kuvitteellisia Kainoja == * Kaino-Vieno Ankka eli Mummo Ankka, Aku Ankan isoäiti Disneyn sarjakuvissa == Tuotemerkki == * Kaino on köyliöläisen neulevaatteita valmistavan liikkeen tuotemerkki. == Lähteet == * ===Viitteet=== Luokka:Etunimet
Tina Paulino

Tina de Gloria Paulino (s. 7. heinäkuuta 1973 Inhambane, Mosambik) on mosambikilainen naisten 800 metrin juoksija. Hän on kuuluisan Maria Mutolan serkku. Hän aloitti kilpailijauransa 1992, 18 vuoden ikäisenä ja oli ennen sitä pelannut koripalloa Mosambikin maajoukkueessa. Paulinon 800 metrin ennätys on 1.56,62 vuodelta 1993. ==Aiheesta muualla== * IAAF, Paulino Tina, MOZ Luokka:Mosambikilaiset keskimatkojen juoksijat Luokka:Vuonna 1973 syntyneet Luokka:Elävät henkilöt
Hydrolyysi

Hydrolyysi on kemiallinen reaktio, jossa yhdiste hajoaa vettä lisättäessä takaisin lähtöaineikseen. Reaktio luovuttaa energiaa, kun taas vastareaktio, kondensaatioreaktio, sitoo energiaa. Esimerkiksi esterihydrolyysissä vesi saa aikaan esterin hajoamisen alkoholiksi ja karboksyylihapoksi. Hydrolyysireaktio tapahtuu yleensä hapon tai emäksen katalysoimana. Hydrolaasit ovat entsyymejä, jotka katalysoivat hydrolyysiä eli kovalenttisen sidoksen katkaisemista veden additioreaktiolla. == Tutkimuksia ja käytännön sovellutuksia == Elintarviketeollisuus käyttää hydrolysoituja aineksia, kuten hydrolysoitua soijaa ja vehnäjauhoja. Kosmetiikkateollisuudessa käytetään esimerkiksi hydrolysoitua kollageenia.Nano-cosmetics.eu Hydrolysoitua äidinmaidonkorviketta, jossa proteiini on pilkottu hyvin pieniin osiin, saaneilla lapsilla muodostui tutkimuksessa vähemmän autovasta-aineita, jotka ennustavat diabeteksen puhkeamista, kuin verrokkiryhmällä. Toistaiseksi ei tiedetä, ehkäiseekö ravintomuutos tyypin 1 diabetesta.Imeväisiän ravitsemusta muuttamalla voidaan kenties ehkäistä lapsuusiän diabeteksen kehittymistä, viitattu 2.2.2011 == Katso myös == *Hydrolysoitu proteiini == Lähteet == == Aiheesta muualla == *Etälukio, kemia: Hydrolyysi Luokka:Kemialliset reaktiot Luokka:Orgaaniset reaktiot Luokka:Seulonnan keskeiset artikkelit